Buckūnai (Ignalina)

Buckūnai – kaimas Ignalinos rajono savivaldybėje, 4 km į pietus nuo Mielagėnų, prie Varlenkos upelio, Švenčionių rajono paribyje.

 Etimologija 
Pavadinimas kilęs iš asmenvardžio Buckū́nas.

 Istorija 
Vietovė minima 1751 metais. 1830 m. kaime buvo 12 sodybų. XIX a. pab. kaimas priklausė Švenčionių apskrities Mielagėnų valsčiui, Krikonių dvaro valdai.

Tarpukariu kaimas priklausė Lenkijai, Vilniaus vaivadijai, Švenčionių apskričiai. 1922–1926 m. veikė lietuviška pradžios mokykla, nuo 1926 m. – lenkų valdiška mokykla. 1929 m. įsteigtas Šv. Kazimiero draugijos skyrius, kurio pastangomis 1933 m. kaime pastatytas 8 m paminklinis kryžius. 1937–1938 m. kaimas išskirstytas į vienkiemius. Iki 1940 m. buvo Krikonių dvaro centras.enciklopedija.ignalinosvb.lt

Nuo 1950 m. – Ignalinos rajono Buckūnų apylinkės centras, vėliau priklausė Mielagėnų apylinkei.

 Gyventojai 

 Šaltiniai 

Kategorija:Ignalinos rajono savivaldybės gyvenvietės